《松寺》
唐代·卢延让

山寺取凉当夏夜，共僧蹲坐石阶前。两三条电欲为雨，

七八个星犹在天。衣汗稍停床上扇，茶香时拨涧中泉。

通宵听论莲华义，不藉松窗一觉眠。

作者简介：[约公元九o二年前后在世]字子善，范阳人。生卒年均不详，约唐昭宗天复中前后在世。天才卓绝，为诗师薛能，词意入僻，不尚织巧，多壮健语，为人所嗤。